CELEX: 32022R0474
Language: bg
Date: 2022-01-17 00:00:00
Title: Делегиран регламент (ЕС) 2022/474 на Комисията от 17 януари 2022 година за изменение на приложение II към Регламент (ЕС) 2018/848 на Европейския парламент и на Съвета по отношение на специалните изисквания за производството и използването на небиологичен, на произведен при преход към биологично производство посадъчен материал и на друг растителен репродуктивен материал (текст от значение за ЕИП)

25.3.2022   
               
               
                  BG
               
               
                  Официален вестник на Европейския съюз
               
               
                  L 98/1
               
            
         ДЕЛЕГИРАН РЕГЛАМЕНТ (ЕС) 2022/474 НА КОМИСИЯТА
         от 17 януари 2022 година
         за изменение на приложение II към Регламент (ЕС) 2018/848 на Европейския парламент и на Съвета по отношение на специалните изисквания за производството и използването на небиологичен, на произведен при преход към биологично производство посадъчен материал и на друг растителен репродуктивен материал
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (1), и по-специално член 12, параграф 2, букви б) и д) от него,
         като има предвид, че:
         
                     (1)
                  
                  
                     В Регламент (ЕС) 2018/848, и по-специално в част I от приложение II към него, се определят някои изисквания по отношение на използването на небиологичен и на произведен при преход към биологично производство растителен репродуктивен материал.
                  
               
                     (2)
                  
                  
                     С оглед на постепенното премахване на предвидените в член 53 от Регламент (ЕС) 2018/848 дерогации от изискванията за използване на биологичен растителен репродуктивен материал от съществено значение е да се увеличи производството и предлагането на пазара както на биологичен, така и на произведен при преход към биологично производство растителен репродуктивен материал.
                  
               
                     (3)
                  
                  
                     За някои градински видове обаче към момента наличието на биологични семена и на семена, произведени при преход към биологично производство, е ограничено, а използването на небиологични семена за производството на посадъчен материал като растителен репродуктивен материал, отгледан при биологични условия, е често срещан метод.
                  
               
                     (4)
                  
                  
                     Базите данни и системите, посочени в член 26, параграфи 1 и 2 от Регламент (ЕС) 2018/848, в които от държавите членки се изисква да публикуват информация относно наличието на биологичен и произведен при преход към биологично производство растителен репродуктивен материал, не включват посадъчен материал. Като се има предвид специфичното естество на посадъчния материал и променливата продължителност на производствените му цикли, е необходимо да се изяснят правилата за използването му в биологичното производство. Следва да се вземе под внимание наличието на биологични семена и семена, произведени при преход към биологично производство, за съответните видове и сортове, за да се определи потенциалната наличност на пазара на биологичен посадъчен материал и на произведен при преход към биологично производство посадъчен материал.
                  
               
                     (5)
                  
                  
                     В съответствие с член 10, параграф 4, втора алинея, буква а) от Регламент (ЕС) 2018/848 небиологичният растителен репродуктивен материал може да се пуска на пазара като „произведен при преход към биологично производство“, при условие че този за този материал е завършен преходният период от най-малко 12 месеца. Използването на растителен репродуктивен материал, произведен при преход към биологично производство, следва да бъде предпочитано пред използването на небиологичен растителен репродуктивен материал. В този смисъл е необходимо да се поясни, че посадъчен материал, произведен при преход към биологично производство, може да се използва, когато цикълът му на отглеждане е продължил поне 12 месеца на парцел, при който е завършен преходен период с продължителност 12 месеца, или когато е отглеждан в контейнери, или на парцел, при условие че посадъчният материал е с произход от семена, произведени при преход към биологично производство, събрани от растения, отглеждани на парцел, при който е завършен преходен период с продължителност 12 месеца.
                  
               
                     (6)
                  
                  
                     Въпреки това по отношение на посадъчния материал, за да се гарантира биологичният характер на биологичните продукти, който може да е компрометиран, ако в неорганичните семена, използвани като начален материал, има наличие на остатъци, е необходимо да се забрани използването на небиологичен посадъчен материал за култури, при които има завършен производствен цикъл в рамките на един вегетационен период – от засаждането на посадъчния материал до първата реколта от крайния продукт.
                  
               
                     (7)
                  
                  
                     За някои видове или сортове плодове, лозя и декоративни растения наличието на майчини растения или, когато е приложимо, на други растения, предназначени за производство на растителен репродуктивен материал, отглеждан в съответствие с част I, точка 1.8.2 от приложение II към Регламент (ЕС) 2018/848, не е достатъчно. Освен това някои развъдници за биологични плодове и лозя понастоящем работят с майчини растения, отглеждани в съответствие с точка 1.8.2, поради направени дългосрочни инвестиции и технически затруднения за гарантиране на цялостното спазване на изискванията за сертифициране на качеството и фитосанитарните изисквания.
                  
               
                     (8)
                  
                  
                     За да се насърчи по-нататъшното развитие на този тясноспециализиран производствен сектор, е целесъобразно да се въведе възможността да се разрешава използването на небиологичен растителен репродуктивен материал, отглеждан при биологични условия, за производството на растителен репродуктивен материал, който да се предлага на пазара и да се използва за биологични култури, при условие че са изпълнени определени специални условия.
                  
               
                     (9)
                  
                  
                     На операторите, произвеждащи такъв растителен репродуктивен материал, следва да бъде разрешено да публикуват на доброволни начала информация относно наличието на такъв материал в националните системи, създадени в съответствие с член 26, параграф 2 от Регламент (ЕС) 2018/848. Това ще позволи на операторите да предпочетат биологично произведен растителен репродуктивен материал, когато няма наличие на биологичен растителен репродуктивен материал или растителен репродуктивен материал, произведен при преход към биологично производство.
                  
               
                     (10)
                  
                  
                     За да се осигури съгласуваност, разрешенията за използване на небиологичен растителен репродуктивен материал, отглеждан при биологични условия, за производството на растителен репродуктивен материал, следва да изтичат едновременно с дерогациите от използването на биологичен растителен репродуктивен материал. Комисията следва да наблюдава наличието на биологичен растителен репродуктивен материал и ще прекратява или удължава срока на тези разрешения с оглед на заключенията по отношение на наличието на биологичен растителен репродуктивен материал, представени в доклада, предвиден в член 53, параграф 7 от Регламент (ЕС) 2018/848, и в съответствие с член 53, параграф 2 от посочения регламент.
                  
               
                     (11)
                  
                  
                     Поради това приложение II към Регламент (ЕС) 2018/848 следва да бъде съответно изменено.
                  
               
                     (12)
                  
                  
                     За да се избегне правен вакуум, настоящият регламент следва да се прилага с обратна сила от началната дата на прилагане на Регламент (ЕС) 2018/848,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕС) 2018/848 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 14.6.2018 г., стр. 1.
      
      
         
            ПРИЛОЖЕНИЕ
            Част I от приложение II към Регламент (ЕС) 2018/848 се изменя, както следва:
            
                        а)
                     
                     
                        Точка 1.8.5.1 се изменя, както следва:
                        
                                    i)
                                 
                                 
                                    първи абзац се заменя със следното:
                                    „Чрез дерогация от точка 1.8.1, когато данните, събрани в базата данни, посочена в член 26, параграф 1, или в системите, посочени в член 26, параграф 2, показват, че качествените или количествените нужди на оператора по отношение на съответния биологичен растителен репродуктивен материал не са удовлетворени, операторът може да използва растителен репродуктивен материал, произведен при преход към биологично производство, в съответствие с член 10, параграф 4, втора алинея, буква а) или растителен репродуктивен материал, разрешен в съответствие с точка 1.8.6.“;
                                 
                              
                                    ii)
                                 
                                 
                                    след първия абзац се добавя следният абзац:
                                    „Освен това, при недостиг на биологичен посадъчен материал може да се използва „посадъчен материал, произведен при преход към биологично производство“, пуснат на пазара в съответствие с член 10, параграф 4, втора алинея, буква а), когато той се отглежда, както следва:
                                    
                                                а)
                                             
                                             
                                                чрез цикъл на отглеждане от семена до краен посадъчен материал с продължителност най-малко 12 месеца върху парцел, за който през същия период е завършен преходен период от най-малко 12 месеца; или
                                             
                                          
                                                б)
                                             
                                             
                                                на парцел с биологично производство или с производство при преход към биологично производство, или в контейнери, ако попада в обхвата на дерогацията, посочена в точка 1.4, при условие че посадъчният материал е с произход от семена, произведени при преход към биологично производство, събрани от растение, отглеждано на парцел, за който е завършен преходът към биологично производство от най-малко 12 месеца.“;
                                             
                                          
                              
                                    iii)
                                 
                                 
                                    втори, трети и четвърти абзац се заменят със следното:
                                    „Когато няма наличност на биологичен или произведен при преход към биологично производство растителен репродуктивен материал или растителен репродуктивен материал, разрешен в съответствие с точка 1.8.6, които да са в достатъчни количества или с достатъчно качество, за да се отговори на нуждите на оператора, компетентните органи могат да разрешат използването на небиологичен растителен репродуктивен материал при спазване на точки 1.8.5.3—1.8.5.8.
                                    Такива индивидуални разрешения се издават само в някой от следните случаи:
                                    
                                                а)
                                             
                                             
                                                когато нито един сорт от вида, който операторът цели да получи, не е регистриран в базата данни, посочена в член 26, параграф 1, или в системите, посочени в член 26, параграф 2;
                                             
                                          
                                                б)
                                             
                                             
                                                когато нито един оператор, който предлага на пазара растителен репродуктивен материал, не е в състояние да достави съответния биологичен или произведен при преход към биологично производство растителен репродуктивен материал, разрешен в съответствие с точка 1.8.6 навреме за сеитба или засаждане в случаите, когато потребителят е поръчал растителния репродуктивен материал в разумен срок, позволяващ подготовката и доставката на биологичен или произведен при преход към биологично производство растителен репродуктивен материал или на растителен репродуктивен материал, разрешен в съответствие с точка 1.8.6;
                                             
                                          
                                                в)
                                             
                                             
                                                когато сортът, който операторът цели да получи, не е регистриран в базата данни, посочена в член 26, параграф 1, или в системите, посочени в член 26, параграф 2, като биологичен или произведен при преход към биологично производство растителен репродуктивен материал или като растителен репродуктивен материал, разрешен в съответствие с точка 1.8.6, и операторът е в състояние да докаже, че нито една от регистрираните алтернативи на същия вид не е подходяща — по-специално по отношение на агрономичните и почвено-климатичните условия, както и по отношение на необходимите технологични свойства за получаване на продукцията;
                                             
                                          
                                                г)
                                             
                                             
                                                когато използването му е оправдано, тъй като служи за научни изследвания, за изпитвания при провеждане на полеви опити в малък мащаб, за целите на съхранението на сорта или за продуктови иновации и е съгласувано с компетентните органи на съответната държава членка.
                                             
                                          
                              Преди да представи искане за такова разрешение, операторите правят справка в базата данни, посочена в член 26, параграф 1, или в системите, посочени в член 26, параграф 2, за да проверят дали съответният биологичен или произведен при преход към биологично производство растителен репродуктивен материал или растителен репродуктивен материал, разрешен в съответствие с точка 1.8.6, е наличен и следователно дали искането е основателно.“;
                     
                  
                        б)
                     
                     
                        точка 1.8.5.2 се изменя, както следва:
                        
                                    i)
                                 
                                 
                                    първи абзац се заменя със следното:
                                    „Чрез дерогация от точка 1.8.1 операторите в трети държави могат — в съответствие с член 10, параграф 4, втора алинея, буква а) — да използват произведен при преход към биологично производство растителен репродуктивен материал или растителен репродуктивен материал, разрешен в съответствие с точка 1.8.6, ако на територията на третата държава, в която се намира съответният оператор, няма доказано наличие на биологичен растителен репродуктивен материал в достатъчно количество или с достатъчно качество.“;
                                 
                              
                                    ii)
                                 
                                 
                                    трети абзац се заменя със следното:
                                    „Контролните или надзорните органи, признати в съответствие с член 46, параграф 1, могат да разрешат на оператори в трети държави да използват небиологичен растителен репродуктивен материал в рамките на единица за биологично производство, ако на територията на третата държава, в която се намира операторът, няма наличие на биологичен или произведен при преход към биологично производство растителен репродуктивен материал или растителен репродуктивен материал, разрешен в съответствие с точка 1.8.6, които да са в достатъчно количество или с достатъчно качество и при условията, определени в точки 1.8.5.3, 1.8.5.4, 1.8.5.5 и 1.8.5.8.“;
                                 
                              
                  
                        в)
                     
                     
                        Вмъкват се следните точки 1.8.5.8 и 1.8.6:
                        
                                    „1.8.5.8.
                                 
                                 
                                    Компетентните органи не разрешават използването на небиологичен посадъчен материал при посадъчен материал от видове, които имат цикъл на отглеждане, завършен за един вегетационен период – от засаждането на посадъчния материал до първата реколта на продукта.
                                 
                              
                                    1.8.6.
                                 
                                 
                                    Компетентните органи или, когато е целесъобразно, контролните или надзорните органи, признати в съответствие с член 46, параграф 1, могат да разрешат на операторите, произвеждащи растителен репродуктивен материал за използване в биологичното производство, да използват небиологичен растителен репродуктивен материал, когато майчини растения или, когато е приложимо, други растения, предназначени за производството на растителен репродуктивен материал и произведени в съответствие с точка 1.8.2, не са налични в достатъчно количество или с достатъчно качество, както и да пускат този материал на пазара за използване в биологичното производство, при условие че са изпълнени следните условия:
                                    
                                                а)
                                             
                                             
                                                след събирането на реколтата използваният небиологичен растителен репродуктивен материал не е третиран с продукти за растителна защита, с изключение на разрешените в съответствие с член 24, параграф 1 от настоящия регламент, освен когато химическото третиране е предписано в съответствие с Регламент (ЕС) 2016/2031 за фитосанитарни цели от компетентните органи на съответната държава членка за всички сортове и хетерогенен материал от определен вид в района, където ще се използва растителният репродуктивен материал. В случаите, в които се използва небиологичен растителен репродуктивен материал, подложен на такова предписано химично третиране, по отношение на парцела, върху който се отглежда третираният растителен репродуктивен материал, се прилагат — когато това е целесъобразно — изискванията за преходен период съгласно точки 1.7.3 и 1.7.4;
                                             
                                          
                                                б)
                                             
                                             
                                                използваният небиологичен растителен репродуктивен материал не е посадъчен материал от видове, които имат цикъл на отглеждане, завършен за един вегетационен период – от засаждането на посадъчния материал до първата реколта на продукта.
                                             
                                          
                                                в)
                                             
                                             
                                                растителният репродуктивен материал се отглежда в съответствие с всички други съответни изисквания за биологично растениевъдство;
                                             
                                          
                                                г)
                                             
                                             
                                                разрешаването за използване на небиологичен растителен репродуктивен материал се получава преди сеитбата или засаждането на този материал;
                                             
                                          
                                                д)
                                             
                                             
                                                компетентният, контролният или надзорният орган, отговарящ за разрешаването, го предоставя само на отделни потребители и с обхват за един сезон, като се посочват количествата разрешен растителен репродуктивен материал;
                                             
                                          
                                                е)
                                             
                                             
                                                чрез дерогация от буква д) компетентните органи на държавите членки могат ежегодно да предоставят общо разрешение за използването на даден вид или подвид, или сорт небиологичен растителен репродуктивен материал, да позволят публичен достъп до списъка на видовете, подвидовете или сортовете и да го актуализират ежегодно. В този случай посочените компетентни органи посочват какви са количествата разрешен небиологичен растителен репродуктивен материал;
                                             
                                          
                                                ж)
                                             
                                             
                                                разрешенията, предоставени в съответствие с настоящия абзац, изтичат на 31 декември 2036 г.
                                             
                                          До 30 юни всяка година, като първият път е до 30 юни 2023 г., компетентните органи на държавите членки уведомяват Комисията и другите държави членки за информацията относно разрешенията, предоставени в съответствие с първи абзац.
                                    Операторите, които произвеждат и предлагат на пазара растителния репродуктивен материал, произведен в съответствие с първи абзац, могат да оповестят на доброволни начала съответната конкретна информация относно наличието на такъв растителен репродуктивен материал в националните системи, създадени в съответствие с член 26, параграф 2. Операторите, които решат да включат такава информация, гарантират, че информацията се актуализира редовно и се изтегля от националните системи, след като се изчерпа наличността на растителния репродуктивен материал. Когато се позовават на общото разрешение, посочено в буква e), операторите водят документация за използваното количество.“